Njësia administrative Mollas (Kolonjë)

Komuna Mollas është një komunë në Rrethin e Kolonjës në Shqipëri me një popullsi prej 4056 banorë.

 Historia 
Komuna Mollas ështe krijuar më 26 korrik të vitit 1992.

 Gjeografia 
Komuna Mollas shtrihet në pjesën veriore të qytetit të Ersekës, dhe kufizohet nga jugu me Komunën Qendër Ersekë, nga lindja me malin e Gramozit, dhe nga perëndimi me Komunën Çlirim.

Komuna Mollas shtrihet në pllajën e Kolonjës në një lartësi që varion nga 850 deri 1.200 m mbi nivelin e detit, kurse lartësia maksimale arrin në 1.750 m në malin e Gramozit.

 Klima 
Klima e Komunës Mollas është klimë mesdhetare, me një verë të thatë e dimër të ftohtë me rreshje të shumta dëbore e shira.  Temperaturat mesatare variojne nga 10 - 15 °C.  Në periudhën e verës temperaturat minnimale arrijnë 18-20 °C dhe ato maksimale deri në 35 °C, kurse gjatë dimrit temperaturat minimale varjojne nga -18 deri në- 20 °C dhe ajo maximale nga -3 deri në -7 °C.

 Ekonomia 
Ekonomia e Komunës Mollas bazohet në bujqësi dhe blegtori.

 Bujqesia  
Toka arë kap një siperfaqe prej 1.867 ha, nga të cilat tokë e mbjellë me bimë të arave 1.150 ha, pemtore 60 ha, vreshtari 10 ha dhe pjesa tjeter është inproduktive e cila shërben si kullote për blegtorinë.

 Blegtoria 
Në territorin e Komunës Mollas rriten gjedh, bagëti të imta, bletë dhe shpendë.

 Qeverisja 
Komuna drejtohet prej Këshillit të Komunës i cili përbëhet nga 13 këshilltarë.

 Arësimi 
Komuna ka 4 shkolla të ciklit të ulët, 4 shkolla të ciklit 9-vjeçar, një shkollë të mesme dhe 4 kopshte.
Numri i nxënësve gjithsej që mësojnë në këto shkolla arrin 267.

 Shëndetësia 
Sistemi shëndetësor përbëhet nga 3 qendra shëndetësore, 9 ambulanca.  Personeli shëndetësor përbëhet nga 2 mjekë dhe 17 infermiere.

 Vendbanimet 

 Referime 

 Shiko edhe 

 Lidhje të jashtme